ועדת הפנים ואיכות הסביבה, כנסת 17, פרוטוקול מספר 25, 2006-07-05 09:30

גאלב מג'אדלה: בוקר טוב לכולם, אני מתכבד לפתוח את ישיבת ועדת הפנים של הכנסת.

גאלב מג'אדלה: השר להגנת הסביבה, חברנו במלוא מובן המילה, השר להגנת הסביבה גדעון עזרא, יציג את מדיניות המשרד.

גאלב מג'אדלה: ועדת הפנים ואיכות הסביבה עובדת עם ארבעה שרים, עם ארבעה משרדי ממשלה: בטחון פנים, פנים, איכות הסביבה ושירותי דת.

גאלב מג'אדלה: אני יכול לומר כאן, שאנחנו נהנים לעבוד עם השר להגנת הסביבה.

גאלב מג'אדלה: הוא התייצב, ביוזמתו, אצלי בלשכה, שבוע לאחר שנבחרתי, וקיימנו דיון לגבי התכנית לשנה הבאה בנושא איכות הסביבה.

גאלב מג'אדלה: אני אומר לכם, אנחנו יכולים להתברך בשר ואני בטוח שהסביבה תהנה מזה וגם המשרד וגם החברה הישראלית.

גאלב מג'אדלה: בטרם אעביר לאדוני השר את זכות הדיבור, התבקשתי על ידי "חיים וסביבה" להעניק לך, יחד איתם, את הגלובוס שלקחו לך עם פתיחת רידינג.

גאלב מג'אדלה: זאת בעצם היתה יוזמה שלך להחזיר להם, כי ידעת שזה זמני.

גאלב מג'אדלה: דני בבקשה.

גאלב מג'אדלה: אתה ראוי זכאי ונדמה לי שעכשיו המחוייבות שלך יותר גדולה, תודה רבה.

גדעון עזרא: הגלובוס הזה מגיע לכל עובדי המשרד.

גדעון עזרא: אני במקרה מייצג אותו כאן אבל זה לא הגלובוס שלי, זה של כל עובדי המשרד.

גדעון עזרא: לא הייתי מעז לסגור את רידינג אילו לא הייתי מקבל עצות כאלו מהמשרד.

דני רבינוביץ: בשם "חיים וסביבה", הארגון שמעניק את הגלובוס הירוק זאת השנה השלישית.

דני רבינוביץ: קודם כל תודה לחבר הכנסת מגדאלה שמעניק לנו את האירוח המכובד של ועדת הפנים ואיכות הסביבה של הכנסת.

דני רבינוביץ: אני חושב שזה בהחלט פורום ראוי לבצע את החזרת ההפקדה, שאנחנו עושים כאן הבוקר עם הגלובוס הירוק.

דני רבינוביץ: הגלובוס הירוק ניתן זאת השנה השלישית על ידי התנועה הסביבתית בישראל לפעילים, אנשי מדיניות ואחרים שעושים פעולות להגנת הסביבה.

דני רבינוביץ: אני חושב שהשנה האירוע באמת היה ייחודי.

דני רבינוביץ: קודם כל בגלל ההחלטה השלטונית, שממנה נובעת ההחלטה שלנו לתת את הפרס - סגירת רידינג בפברואר השנה, עד שחברת החשמל וחברת התשתית ישלימו את תהליך הפיכתה לתחנה שעובדת בגז.

דני רבינוביץ: הדבר השני הוא הדרמה שהתחוללה סביב האירוע עצמו, לפני כשלושה וחצי שבועות, כאשר בעצם אותו יום של האירוע, התברר שבגלל מצוקה במשק החשמל והפסקות החשמל, יש צורך אקוטי בהחזרת הפעלת רידינג לתקופת מסוימת עד השלמת הפרוטוקולים השונים שאפשרו את החיבור לגז.

דני רבינוביץ: פה אני רוצה לשבח את השר עזרא פעם שניה.

דני רבינוביץ: פעם אחת על ההחלטה שלו מבפרואר, ופעם שניה על ההחלטה שלו מה-5.6 השנה, שלא לקבל את הגלובוס הירוק באותו מעמד אלא להמתין עד שהתהליך יסתיים.

דני רבינוביץ: התהליך אכן הסתיים לפני יומיים.

דני רבינוביץ: חלק מאיתנו, נכחו בטקס חנוכת התחנה החדשה ברידינג שמופעלת בגז.

דני רבינוביץ: עכשיו המעגל נסגר.

דני רבינוביץ: גם המעגל של ההחלטה הטובה מתחילת השנה, של השר לאיכות הסביבה גדעון עזרא, שאז היה רק השר הזמני לאיכות הסביבה.

דני רבינוביץ: דרך האירועים של 5 ביוני.

דני רבינוביץ: כל הכבוד לשר ותודה לגאלב ולכולכם.

גאלב מג'אדלה: תודה רבה.

גאלב מג'אדלה: ובכן, אנחנו מבקשים להציג מספר נקודות שאנחנו חשבנו וסברנו בוועדת הפנים ואיכות הסביבה שאלה הנושאים שנתמקד בהם בשנה הבאה: רמת חובב, וכמובן הקמת עיר, קרינה מאנטנות סולאריות ומקווי מתח גבוה של חברת חשמל, כניסה חופשית לגנים הלאומיים ולשמורות הטבע בחופשת הקיץ.

גאלב מג'אדלה: זיהום הים וזיהום נחלים ממפעלי תעשיה, טיפול בביוב בשטחי הרשות הפלסטינית - כאן הגדר לא תעזור לנו - מזבלות פיראטיות, תחנות דלק פיראטיות, השבת מים לנחלים, שיקום מיכלים.

גאלב מג'אדלה: נושא שאנחנו בודקים עכשיו בבדיקה מעמיקה - הקשר בין עוני לבין איכות סביבה גרועה, הרס חופי הים, וחופי הכנרת.

קריאה: מה עם תכנית צפדי?

גאלב מג'אדלה: תכנית צפדי נמצאת בימים אלה בדיון מאוד מתקדם.

גאלב מג'אדלה: דנו בה ויש לנו הרבה מה להגיד לגביה.

גאלב מג'אדלה: ההתנגדות שלנו ידועה עוד מהקדנציה הקודמת והיא תקבל מאיתנו את ההתייחסות הראויה ונעדה הכל כדי שהיא לא תהיה.

גאלב מג'אדלה: אנחנו, כמובן, כאן, נשלב ידים עם כל הכוחות ועם כל הגורמים שהם יחד איתנו בדעה אחת.

דב חנין: אדוני היושב ראש, נושא נוסף, שנמצא אצלך בסדר עדיפויות מאוד גבוה, הוא כמובן חוק אוויר נקי שנמצא על סדר יומנו המשותף.

גאלב מג'אדלה: לגבי חוקים, אנחנו כבר התחלנו.

גאלב מג'אדלה: מה שהתחלנו אנחנו לא מתכוונים להפסיק.

גאלב מג'אדלה: לגבי חוק אוויר נקי ומיחזור צמיגים כבר התחלנו והם על סדר יומנו.

גאלב מג'אדלה: כל הנוגעים בדבר יודעים על כך.

גאלב מג'אדלה: אני מאמין ששיתוף הפעולה הפורה, הראייה המשותפת לטובת החברה הישראלית,בינינו לבין המשרד לאיכות הסביבה יביא תוצאות טובות בקדנציה הנוכחית לטובת עם ישראל.

גאלב מג'אדלה: אני מאמין שזה יקרה כי זה בנפשנו.

גאלב מג'אדלה: מדובר על הבית שלנו, על הילדים שלנו, על החברה שלנו, על הבריאות שלנו.

גאלב מג'אדלה: אני מקווה שהתודעה הציבורית לנושא ההגנה על הסביבה תלך ותגדל ונעשה את זה יחד.

גאלב מג'אדלה: אדוני השר בבקשה.

גדעון עזרא: פה נמצאים ראשי המשרד לאיכות הסביבה, אנשי רשות הטבע והגנים.

גדעון עזרא: יש פה נציג השלטון המקומי.

גדעון עזרא: אני לא רוצה לקחת מזמנם של חברי הכנסת אני מציע שהמנכ"לית תיקח את השרביט לידיה.

מיקי הרן: התבקשנו לומר משהו על תכנית העבודה שלנו לשנה הזאת.

מיקי הרן: לא נציג לכם את כל תכנית העבודה.

מיקי הרן: ניתן לך את מדיניות ותכנית העבודה, אבל גם זאת לא כל תוכנית העבודה אלא רק הנושאים המרכזיים.

מיקי הרן: מאחורי כל נושא יש הרבה מאוד פעילויות.

מיקי הרן: במשרד עובדם כמעט 500 איש.

מיקי הרן: בחרנו להציג שקפים מתכנית העבודה שלנו.

מיקי הרן: מראש אני אומר, יש הרבה נושאים שאנחנו עוסקים בהם ולא מוזכרים כאן.

מיקי הרן: נמצאים איתנו, הסמנכ"ל גיל יניב שאחראי לתשתיות, צחי העוזר שלי, יצחק בן דוד, סמנכ"ל אכיפה, גיא העוזר שלי.

מיקי הרן: (מוצגת מצגת) אלה הם הנושאים המרכזיים של המשרד לאיכות הסביבה אני אעבור עליהם אחד לאחד.

מיקי הרן: זאת לא העבודה השוטפת.

מיקי הרן: אל תצפו לראות פה את העבודה השוטפת הרבה והעצומה שלנו.

מיקי הרן: אלה הנושאים המרכזיים שעליהם אנחנו עובדים.

מיקי הרן: אתם רואים שישנם כ-8 נושאים.

מיקי הרן: שקף ראשון שבא להזכיר לכם איפה נמצא התקציב של המשרד לאיכות הסביבה והתקציבים של המשרדים השונים.

מיקי הרן: גם אם לא רואים את שמות המשרדים, אנחנו שם בצד השמאלי איפה שהחץ ב-0 פרומיל מתקציב המדינה.

מיקי הרן: בהחלט לא מספיק.

מיקי הרן: שונה מכל המדיניות המערבית.

מיקי הרן: זה, בפני עצמו, דורש שינוי.

מיקי הרן: בסיס התקציב הוא 218 מיליון שקל.

מיקי הרן: לפעמים אנחנו מקבלים תוספות ועושים לנו טובה.

מיקי הרן: זה הבסיס וזה בלתי אפשרי.

מיקי הרן: וזאת שהמשרד איכות הסביבה, בניגוד למשרדים אחרים, חלק קטן יחסית עובר למשכורות, וחלק גדול יחסית עובר לנושאים שבהם אנחנו מטפלים ונותנים אותם לרשויות, לחינוך וכדומה.

מיקי הרן: אתחיל בנושא הראשון שהוא הנושא המרכזי ויש מאחריו הרבה עשייה – הפסולות השונות.

מיקי הרן: אנחנו מתייחסים גם לפסולת העירונית המוצקה הביתית וגם פסולת הבניה, לפסולת התעשייתית והפסולות החקלאיות.

מיקי הרן: באופן כללי, אתם יכולים לראות שבעבר היו 77 אתרים פיראטיים.

מיקי הרן: המשרד סגר אותם.

מיקי הרן: אתם יכולים לראות איך הגרף יורד לכיוון ימין.

מיקי הרן: במקום המזבלות הפיראטיות נפתחו מטמנות שעובדות על פי הסטנדרטים המערביים הנכונים.

מיקי הרן: במקביל, אתם יכולים לראות, מה קורה כאשר לא מאפשרים לזרוק את הזבל בצידי הדרכים ואז אחוזי המחזור עולים.

מיקי הרן: היום אנחנו נטינו אחורה ואנחנו באזור ה-20%, כאשר ברור שככל שההסדרה של הפסולת עולה, אחוזי המחזור הולכים ועולים כי הדבר נעשה כדאי מבחינה כלכלית.

שלמה שהם: ראינו הבוקר ש-80% מהפסולת איננה מוטמנת.

מיקי הרן: אתה מדבר על פסולת בניין שהיא 7 מיליון טון בשנה, בניגוד לפסולת הביתית שהיא 5 מיליון טון.

מיקי הרן: זה רע מאוד כי שם הבעיה היא מסוג אחר.

מיקי הרן: כאן אנחנו מדברים אך ורק על פסולת ביתית.

מיקי הרן: זה הגרף של פסולת ביתית בלבד.

מיקי הרן: אתה דיברת על פסולת בניין שזאת סוגיה בפני עצמה.

מיקי הרן: שם יש מחסור גם באתרים, בהסדרה.

מיקי הרן: זה נושא שלטענתנו שצריך לעבור לטיפול הרשויות המקומיות.

מיקי הרן: הן צריכות לקבל את הכלים.

שלמה שהם: אתם מודעים להצעה בחוק ההסדרים, שאני מניח שתגיע לכאן.

מיקי הרן: בוודאי.

מיקי הרן: היטל ההטמנה חוזר לפה.

מיקי הרן: עדיין אנחנו עוסקים בפסולת הביתית.

מיקי הרן: כמות הזבל רק הולכת ועולה.

מיקי הרן: כמות המקומות שקיימים להטמנה הולכים ויורדים.

מיקי הרן: במדינת ישראל המצוקה איומה.

מיקי הרן: היינו אתמול עם השר באתר תאנים בצפון.

מיקי הרן: תושבי חצור ועמוקה מתלוננים כי יש לידם את אתר תאנים.

מיקי הרן: האופציה היחידה היא להסיע את הכל לנגב ואז זה יעלה הרבה יותר, וזה לא נכון לעשות.

מיקי הרן: צריך להטיל היטל הטמנה, להעלות את הכסף שזה עולה, ואז הרשויות לא תצטרכנה לשלם את ההובלה כי יהיה מחזור ויקח יותר זמן עד שתתמלאנה המטמנות הקיימות.

מיקי הרן: זה מראה לכם את החישוב שעשינו בעבר, כמה עולה בעצם לטפל.

מיקי הרן: אנחנו עושים חשבון שאם יוסיפו את היטל ההטמנה עד ל-40 שקל לטון, הוא גם יכסה את העלויות שנובעות משינוע וזיהום וגם יאפשר מיחזור.

מיקי הרן: נעבור הלאה.

מיקי הרן: זה לגבי פסולת בניין, שלגביה שאלת.

מיקי הרן: אם אני לא טועה אנחנו רואים את מגדל צדק לפנינו.

מיקי הרן: כמות פסולת הבניין מעורכת ב-7.5 מיליון טון, הרבה יותר מהפסולת הביתית שמיוצרת.

מיקי הרן: לאתרי הפסולת מגיעה מעט מאוד מפסולת הבניין.

מיקי הרן: כתוצאה מזה אנחנו רואים את הערימות האלה.

מיקי הרן: כל ערימה מזמינה לידה עוד ערימה.

מיקי הרן: זה זיהום, זה בזבוז של קרקעות המדינה, זה זיהום מי תהום.

מיקי הרן: זה כיעור וזאת בהחלט מכת מדינה ועל פי בקשת השר שמנו את זה בראש סדר העדיפויות שלנו.

מיקי הרן: להזכיר לכם, שיש גם בעיית תקציבים במדינת ישראל, אבל זה יבוא לדיון פה ונעסוק בזה פה בוועדה.

מיקי הרן: הנושא השני הוא מניעת זהום ים ומקורות מים ושיקום נחלים.

מיקי הרן: להזכירכם, במדינת ישראל, מתחת לתחנות הדלק, בעיקר הישנות, שפועלות כבר עשרות שנים, כאשר אוספים את מי התהום, בעיקר באזור תל אביב ששם מי התהום גבוהים.

מיקי הרן: כל הקטע החום זה דלק שצף על מי התהום.

מיקי הרן: זאת בעיה אמיתית, כפי שאתם רואים אותה.

מיקי הרן: יש פה דלק שצף על פני המים מתחת לתחנות הדלק הישנות.

מיקי הרן: זה דורש היערכות מיוחדת שלנו.

מיקי הרן: אנחנו באמצע המהלך הזה.

מיקי הרן: תקינה שיותר מאפשרת לנו לסגור את הקצוות וגם ניסיון להקים קרן, לגבי כל אותן תחנות ישנות, שבחלקן היו פעם בבעלות המדינה, כך שכל תחנה תשקם לא רק מה שהיא חייבת לעשות ממקורותיה היא, אלא גם שיקום מי התהום שהוא נושא יקר ולא פשוט.

מיקי הרן: זה מתוך עבודה שנעשתה על ידי מדענים ושהוגשה בעבר לנציבות המים.

מיקי הרן: הכתם, כפי שאתם רואים, עזריאלי באמצע, זה הכתם של הזיהום שנמצא באקוויפר החוף, צף מעל פני המים.

מיקי הרן: זה בעיקרו מורכב מחומרים ממיסים, שהיה בהם שימוש גם בתעשיה הצבאית, וזה מובן מאליו שזאת בעיה בקנה מידה גדול מאוד.

מיקי הרן: צריך לחשוב האם נכון לשקם את המים האלה, או אולי להתעסק עם זה בצורה אחרת, אולי שאיבה מתחת לאדמה - בעיות שהן לא באחריות שלנו לטפל במי התהום, אבל כן האחריות שלנו למנוע שמצב כזה יווצר.

מיקי הרן: כנראה התורם המרכזי היה התעשיה הצבאית.

מיקי הרן: פעם לא היתה הקפדה.

מיקי הרן: לדברים המחלחלים לוקח זמן להגיע למים.

מיקי הרן: היום התפקיד שלנו לדאוג שזה לא יקרה שוב.

מיקי הרן: אני קופצת לנושא של שיקום נחלים.

מיקי הרן: זה פרויקט מאוד מצליח של איכות הסביבה.

מיקי הרן: לקחנו בין 7 ל-12 נחלים מרכזיים במדינה והקדשנו להם ממשאבנו הדלים והצלחנו על ידי כך להפוך למנוף של השקעה של גופים אחרים כמו הקרן הקיימת, רשות הניקוז, משרד התיירות, הרט"ג איתנו בצמוד בתוך הפרוייקט הזה, כאשר זה נעשה על פי הכללים הנכונים.

מיקי הרן: אנחנו כבר מכפילים את האכיפה שלנו, כדי שהנחל לא יזדהם, ואז, כאשר הביוב נפסק, אנחנו נכנסים לשיקום עם הגורמים המקומיים.

מיקי הרן: יש כמה דוגמאות מאוד מצליחות של הדבר הזה.

מיקי הרן: נחל תנינים זאת היתה הדוגמא הקודמת, שם אפשר לראות שהסכר שבנו הרומאים, עובד עד היום.

מיקי הרן: שם פינו את הבוץ ואת האדמה, והשכר עובד כפי שעבד בימי הרומאים.

מיקי הרן: זה נחל חרוד בצפון, עם גשרים.

מיקי הרן: הכוונה היא להביא לשם את הקהל.

מיקי הרן: אני עוברת לנושא הבא: הפחתת זיהום אוויר מתחבורה ותעשיה.

מיקי הרן: בעצם כשמדברים על בריאות הציבור זה אחד הנושאים הקריטיים ביותר משום שזיהום האוויר, בעיקר התחבורה, הוא בגובה האף שלנו, וכולנו סובלים מהתופעה הזאת.

מיקי הרן: לא הבאנו לכם את כל הדוחות שלנו.

מיקי הרן: יש לנו דוחות מאוד מפורטים של כל מזהמי האוויר המרכזיים.

מיקי הרן: זאת דוגמא של מפה שאפשר לראות ממנה, למשל, זה אנוקסים ותחמוצות חנקן.

מיקי הרן: איפה שהאדום אלה ערכים גבוהים יותר.

מיקי הרן: הזיהום המרכזי הוא דווקא מגוש דן בגלל התחבורה.

מיקי הרן: במקומות אחרים אפשר לראות שזה סביב תחנות הכח שגם הן מקור מרכזי למזהמי אוויר.

מיקי הרן: הזיהום נישא בדרך כלל מזרחה ומגיע למקומות שונים.

מיקי הרן: בסך הכל קיימת מגמת ירידה.

מיקי הרן: זאת דוגמה מה קרה לנוף במדינת ישראל.

מיקי הרן: אתם יכולים לראות שיש מגמה של ירידה שנובעת הן משיפור המנועים, כשמדובר על תחבורה, והן מהדרישות שלנו מתחנות הכוח.

מיקי הרן: השיפור נובע ישירות מהדרישה שלנו להפחית את כמות הגופרית בדלק, הן בסולר שמשמש למנועים.

מיקי הרן: בנושא של דלקים לתחנות הכוח, עברנו מדלקים מאוד מזהמים ועשירים בגופרית ואספלטנים והדלקים הרבה יותר נקיים.

מיקי הרן: הן במזות והן בפחם.

מיקי הרן: גם בבפחם גרמנו לחברת החשמל לקנות פחם נקי יותר, פולט פחות.

מיקי הרן: להקים מתקנים לטיהור.

מיקי הרן: חלק עוד בתהליך.

מיקי הרן: ב-2015 למה זה לא ממשיך לרדת?

מיקי הרן: כי יש תגבור גדול מאוד.

מיקי הרן: אנחנו צופים שיהיה פי 3 צריכה של חשמל ממה שיש היום, ולכן יהיו פי 3 תחנות.

מיקי הרן: לכן, למרות שנראה שזה לא יורד, זאת ירידה מאוד דרמטית.

שלמה שהם: לא לקחתם בחשבון את כמות העליה בנשואה הפרטית.

מיקי הרן: לכן זה לא ממשיך לרדת עד הסוף.

שלמה שהם: זה בהנחה שהנשואה הפרטית תמשיך לעלות בקצב שהיא עולה היום?

מיקי הרן: נכון.

מיקי הרן: זה מתיישר ואפילו עולה מעט בגלל העובדה שיש עלייה בנשואה ותהיה פי 3 צריכה של חשמל.

מיקי הרן: הירידה המאסיבית היתה בעקבות הפעילויות שלנו.

מיקי הרן: אפשר לראות מ-1999 את הירידה העצומה.

מיקי הרן: אני לא יכולה לומר לך שב-2015 נמשיך לרדת.

מיקי הרן: אם אנחנו משווים את זה לגרפים במקומות אחרים, המספרים הם לא גבוהים אבל בשנים האחרונות, יש מדינות שבהן הירידה היא יותר טובה מאשר אצלנו, אבל סך הכל אנחנו מתקרבים למדינות אירופאיות.

מיקי הרן: אלה סך הכל המזהמים המרכזיים באוויר.

מיקי הרן: אני מראה מפה אחת בלבד, אבל יש לנו מפות וגרפים לכל אחד ואחד מהמזהמים.

מיקי הרן: אנחנו יודעים לומר שתחמוצות הגופרים, תחמוצות החמצן והסי.

מיקי הרן: או שנפלטים מבערה של דלקים נמצאים במגמת ירידה.

מיקי הרן: לעומת זאת החלקיקים, בעיקר המסוכנים לבריאות האדם, ואלה שנושאים עליהם את כל החומרים הכימיים ולכן הם מאוד מסוכנים כי הם גם נכנסים לכלי הנשימה וגם נושאים עליהם את החומרים המסרטנים והאחרים, הם דווקא במגמת עליה, בגלל העובדה שיש יותר מכוניות ונוסעים יותר.

מיקי הרן: גם בגלל האוזון, שהוא מזהם משני, הוא לא נוצר בעצמו אלא קודם נוצרים המזהמים האחרים ואחר כך הוא נוצר, נמצא במגמת עליה.

מיקי הרן: שוב זה יותר קשור לתחבורה מאשר לתחנות הכוח.

מיקי הרן: נמשיך הלאה.

מיקי הרן: זאת אחת הדרכים שאנחנו רוצים לקדם.

מיקי הרן: לסגור את מרכז תל אביב לרכבים מזהמים בלבד.

מיקי הרן: אני מאוד מקווה שבעזרת השר נצליח לקדם את הפרוייקט הזה שדי היה תקוע.

מיקי הרן: אנחנו מדברים עליו כבר הרבה זמן.

מיקי הרן: אולי סוף סוף זה יהפוך למשהו.

מיקי הרן: אולי עוד מילה כללית על נושא זיהום אוויר מתחבורה ותעשיה.

מיקי הרן: אנחנו מקפידים להכניס בתנאים לרשיון עסק את הכללים שנקבעו כתנאי המסגרת באמנה עם התעשיינים.

מיקי הרן: בנושא התחבורה יש לנו מגעים גם ברשות המיסוי וגם במשרד התחבורה ותשתיות בנושא שיפור הדלק.

מיקי הרן: הנושא הרביעי: טיפול במוקדים מסוכנים.

מיקי הרן: גם מפרץ חיפה וגם רמת חובב.

מיקי הרן: זה תצלום האוויר של אזור התעשיה רמת חובב.

מיקי הרן: להזכיר, למי ששכח, את בריכות האידוי העצומות, על אלפי דונמים, שגרמו למטרד גדול בכל הסביבה.

מיקי הרן: היום הנושא הזה נגמר.

מיקי הרן: יוסי ענבר, שיושב איתנו כאן, הגיע להסכמה, פחות או יותר, עם התעשיה מה צריכים להיות הערכים של השפכים של מפעלי התעשיה ברמת חובב.

מיקי הרן: הם עשרות אחוזים יותר טובים ממה שהיו בעבר.

מיקי הרן: וההחלטה החשובה היא שכל מפעל יטפל בשפכים של עצמו.

מיקי הרן: מבחינה זאת אני חושבת שהנושא הז מתחיל להיות מאחורינו.

מיקי הרן: מצד שני, מה שעומד בפנינו זה טיפול בכל הפליטות הלא מוקדיות.

מיקי הרן: אחרי שנטפל בארובות ובשפכים ניכנס לפליטות שיוצאות מכל מיני פתחים.

שלמה שהם: ראה אירועים חריגים של חומרים מסוכנים וחיבור בין חומרים מסוכנים.

מיקי הרן: אנחנו מכירים את כל הנושאים האלה.

מיקי הרן: אתה מדבר על תקלה.

מיקי הרן: בכל נושא תקלה יש לנו מערך מאוד מסודר של ניירות שתפקידן לנטר, ומערכת מאוד מסודרת של היתרי רעלים לתעשיה, ששם הם צריכים לעשות תרחישים ולקבוע מה יכול להיות.

מיקי הרן: לא רק תרחישים אלא גם ניהול סיכונים.

מיקי הרן: התעשיה מגישה ניהול סיכונים, מה יכול לקרות ומה נעשה כדי למנוע דבר כזה.

מיקי הרן: זה טיפול באירועי חומרים מסוכנים, זה נושא בפני עצמו.

מיקי הרן: אפילו לא התקרבתי לגעת בנושא הגדול הזה.

קריאה: זה אירוע חמ"ס.

מיקי הרן: לפעמים גם אירוע מקומי בתוך המפעל הוא בעל משמעות.

מיקי הרן: הם צריכים להפריד, שיהיה להם מנגנונים להפסיק, ובלי סוף נושאים.

מיקי הרן: כמה מהמספרים שיוסי ענבר הגיע אליהם בסיכום שלו עם התעשייה.

מיקי הרן: אם אין זמן, אז לא אתעכב על זה.

מיקי הרן: הנושא הבא קידום החינוך.

מיקי הרן: השר ביקש מאיתנו לשים את נושא החינוך כאחד הנושאים המרכזיים והחשובים.

מיקי הרן: אנחנו נעשה את זה.

מיקי הרן: נשתדל להגיע לכל בית ספר, נשתדל להגיע למשרד החינוך ולהמשיך הלאה.

מיקי הרן: בנושא החינוך יש לנו גם קמפיין סביבתי.

מיקי הרן: הקמפיין הזה זכה על ידי מומחים כאחד הקמפיינים הנכונים יותר שהצליחו והביאו לשנוי.

מיקי הרן: רט"ג יכולים לתת לכם הרצאה של שעה שלמה על הצלחת הקמפיין הזה.

מיקי הרן: הנושא השישי הוא הגברת האכיפה.

מיקי הרן: בלי אכיפה המשרד שלנו לא שווה.

מיקי הרן: כל אותם ראשי רשויות מתלוננים, אבל זאת הדרך היחידה שלנו לעבוד.

מיקי הרן: סטיסטיקה.

מיקי הרן: סה"כ דוחות והודעות תשלום קנס ב-2005 - 17,315.

מיקי הרן: זה מתחלק לשמירת הניקיון, מניעת רעש, זיהום אוויר, תחנות דלק, חוק הפיקדון ויתושים.

מיקי הרן: סך הכל הליכים שננקטו, יש 1,421 הליכים שננקטו שמורכבים מהליך מינהלי שכולל התראות ושינויים.

מיקי הרן: אחר כך באים צווים.

מיקי הרן: ואם לא עושים שום דבר למרות ההתראות, למרות הצווים, נפתחים תיקי חקירה, מוגשים כתבי אישום.

מיקי הרן: מתוך ה-106 למעלה מ-97% הרשעות בתיקים האלה.

מיקי הרן: הסעיף האחרון פיתוח בר קיימא – החלטת ממשלה שעברה.

מיקי הרן: אנחנו עובדים, אלה העקרונות שלנו.

מיקי הרן: זה נושא שהממשלה מטפלת בו, כל המשרדים יגישו ואני מניחה שזה יגיע אל הוועדה שלך.

מיקי הרן: הנושאים של בר-קיימא שבטיפול כל משרד.

מיקי הרן: למשל, המיסוי הירוק על הדלקים וכדומה ועוד נושאים.

מיקי הרן: שמירת המרחבים הפתוחים הוא בוודאי נושא חשוב.

מיקי הרן: הוזכר פה צפדי, עצירת הסעת החול, זה גם נושא שכדאי שיגיע אליך לוועדה לדיון.

מיקי הרן: כמובן גם פארק איילון ושמירה על המרחבים הפתוחים.

מיקי הרן: הדבר האחרון אלה נושאים לקידום החקיקה שיגיעו אליך ואני מניחה שאתה מכיר כל הדברים האלה והזכרת אותם.

מיקי הרן: השקף האחרון ההצעה שלנו לדברים שכדאי לדון בהם בוועדה, מלבד הנושאים שאתה הזכרת: זיהום אוויר מתחבורה, פסולת בניין, תחנת כוח פחמית, הנושא שהשר ביקש מאיתנו להעלות - שירות לאומי.

מיקי הרן: הנושא עלה לא מזמן בהחלטת ממשלה, ששירות לאומי יהיה גם בנושא איכות הסביבה.

מיקי הרן: אנחנו מציעים לוועדה לסייר ולראות גם את נושא שיקום הנחלים וגם את נושא הטיפול בפסולת.

גאלב מג'אדלה: אתמול עבר בכנסת שירות לאומי.

גאלב מג'אדלה: מה הכוונה כאן לשירות לאומי.

מיקי הרן: אנחנו חושבים שיש אוכלוסיות שלא מתגייסות לצבא ועושות שירות לאומי.

מיקי הרן: צריך להרחיב את השירות הלאומי גם לנושאים כמו הדרכה ברט"ג, הדרכה בנושאים של איכות סביבה, עבודה עם המתנדבים שלנו, נאמני ניקיון, באכיפה.

גאלב מג'אדלה: תודה רבה למנכ"לית המשרד לאיכות הסביבה.

גאלב מג'אדלה: מר אלי אמיתי, מנכ"ל רשות הטבע והגנים, בבקשה.

אלי אמיתי: לא כולם יודעים, אבל הרשות לטבע וגנים הינה גוף ממלכתי סטטוטורי, הפועל על פי חוק.

אלי אמיתי: אחראי על תחום שמירת הטבע, ערכי הנוף.

אלי אמיתי: יש גם נופי תרבות ונופי מורשת.

אלי אמיתי: כמובן כל מה שקשור במורשת זה גם שמירה על עתיקות.

אלי אמיתי: כל מה שקשור בהטמעת מורשת, עם וארץ, באמצעות ביקור באתרים.

אלי אמיתי: בתחום של הטבע, רבים כאן יודעים, כל מה שכרוך בשמירה על מגוון המינים, גם בעלי חיים וגם צומח.

אלי אמיתי: נעשתה עשייה רבה מאוד על ידי הרשות בכל מה שקשור למינים מתפרצים, מינים פולשים, ומינים שנמצאים בסימן הכחדה.

אלי אמיתי: השנה, באופן מיוחד, יחד עם המשרד להגנת הסביבה, פעלנו לשיקום בתי גידול לחים.

אלי אמיתי: צריך לומר ש-85% מבתי הגידול הלחים בארץ ישראל, ב=40 השנה שחלפו, נעלמו.

אלי אמיתי: וכשבית גידול לח נעלם, איתו נעלמים גם בעלי החיים והצומח.

אלי אמיתי: בשנה הקודמת הצלחנו באמצעות המשרד ובעזרת גורמים נוספים לתקן את חוק המים, שקבע שלטבע יש זכות למיים.

אלי אמיתי: קיבלנו הקצאות של המים ואנחנו משיבים את בתי הגידול הלחים.

אלי אמיתי: יחד עם האקדמיה אנחנו יוצאים עכשיו לפעולת השבה של המינים המתפרצים, שבסימן הכחדה.

אלי אמיתי: אנחנו פועלים רבות בתכנית ארוכת טווח.

אלי אמיתי: הדבר הבא, שהוא מאוד ייחודי לרשות הטבע והגנים, זה השבת בעלי חיים, אלו שחיו בתקופת התנ"ך.

אלי אמיתי: עושים את זה באמצעות שתי נקודות: חי-בר כרמל ויטבתה, על פי הזירה שבה בעלי החיים האלה חיים.

אלי אמיתי: בכרמל זה השבה של היחמורים, הצבאים ואייל הכרמל.

אלי אמיתי: בדרום זה תחום אחר של בעלי חיים שאותם אנחנו משיבים לטבע על פי תכנית.

אלי אמיתי: לכן מי שמבקר היום בכזיב ובנחל סורק רואה יחמורים.

אלי אמיתי: זה בעל חיים שנכחד ואנחנו משיבים אותו.

אלי אמיתי: כמו כן כל התחום שקשור למים.

אלי אמיתי: חלק מכם מכירים את לבנון הירקון שנכחד ונעלם.

אלי אמיתי: הצלחנו באמצעות האקדמיה להשיב אותו אל המים.

אלי אמיתי: כמובן של הזרמה של מים למקומות שנעלמו.

אלי אמיתי: בשנה שחלפה קיבלנו הרבה מאוד שמורות ימיות, זה דבר חדש.

אלי אמיתי: צריך לשמור גם על המים.

אלי אמיתי: לא תמיד יודעים מה קיים מתחת לפני מים.

אלי אמיתי: עם הכרזת השמורות קיבלנו אנשים מקצועיים ואנחנו פועלים לשמירת מגוון המינים הקיימים מתחת לפני המים.

אלי אמיתי: כאשר זה בשמורה ימית מוכרזת, יש לנו גם יכולת לאכוף.

אלי אמיתי: הרשות פרוסה על 5 מחוזות.

אלי אמיתי: יש לה 6.4 מיליון דונם, מתוך 21 שיש למדינה.

אלי אמיתי: באמצעות מנגנון של אכיפה אנחנו פועלים יום וליל וגורמים לכך שאותם עבריינים פורעי חוק, שכורתים עצים, שהם ערכים מוגנים, ופוגעים בבעלי חיים באמצעות ציד בלתי חוקי, ופוגעים בבעלי חיים החיים מתחת למים, לא יוכלו להמשיך בדרכם.

אלי אמיתי: באמצעות סירות ואמצעים שרכשנו עם המשרד להגנת הסביבה, אנחנו פועלים גם בים.

אלי אמיתי: אנחנו יוצרים פעולות אכיפה.

אלי אמיתי: הדבר האחרון זה הנושא החינוכי.

אלי אמיתי: בשלוש השנים האחרונות יש מגמה של עליה של מבקרים באתרים של החברה, מ-2.1 מיליון מבקרים ל-6.4 מיליון מבקרים.

אלי אמיתי: יותר חשוב, מתוך 1.5 מיליון תלמידים, בכיתות א' עד יב', ביקרו באתרים, לפני כשנתיים, 700 אלף והשנה ביקרו 1.4 מיליון.

אלי אמיתי: זה מראה שמי שלא הגיע בשנה האחרונה אלה ילדי הפריפריה, שלא היה להם כסף לשלם כניסה לאתרים.

אלי אמיתי: באמצעות משרד החינוך והמשרד להגנת הסביבה, יצרנו איגום תקציבי והיום תלמיד לא משלם 18 שקלים אלא מחיר סמלי של 3 שקלים.

אלי אמיתי: הרגיזה אותנו העובדה שתלמידים לנים במלונות בטיולים השנתיים.

אלי אמיתי: הטיול השנתי מוביל את הילדים למלונות באילת, ואני לא רוצה לספר לכם איזה חגיגות יש שם.

אלי אמיתי: לכן הכשרנו אתרים ללינות שטח, תחת כיפת השמים ויצרנו מנגנון הדרכה של טיולי לילה עם התמצאויות באמצעות כל הערכים הקיימים בטבע.

אלי אמיתי: תלמידי בתי ספר באים ללון באתרי הרשות.

אלי אמיתי: הדבר השלישי הוא תחום החינוך.

אלי אמיתי: אתרי המורשת הפכו להיות שדה למידה.

אלי אמיתי: במקום ללמוד תנ"ך, היסטוריה, גיאוגרפיה, טבע, שמירה על סביבה, אמנות וספרות, בבית הספר, הם באים לאתרים ואנחנו מלמדים במקום שבו היתה המורשת של העם.

אלי אמיתי: התכנית הוכנה על ידי רשות הטבע והגנים ומשרד החינוך שהקימו צוות דידקטי של אנשי מקצוע.

אלי אמיתי: הפעלנו את התכנית הזאת בלמעלה מ-40 אתרים.

אלי אמיתי: לינות שטח וכניסה של תלמידים לאתרים כבר קיים שנה וחצי בהצלחה.

גאלב מג'אדלה: תודה רבה.

גאלב מג'אדלה: דוקטור ביילין בבקשה.

יוסי ביילין: רציתי לשאול לגבי הנושא של שיתוף פעולה עם הרשות הפלסטינית בחודשים האחרונים ובתקופה האחרונה.

יוסי ביילין: האם אתם יכולים ליידע אותנו איפה זה עומד?

יוסי ביילין: האם ויתרתם על זה?

יוסי ביילין: האם זה קיים בכל זאת?

יוסי ביילין: מה עושה הירידה בשיתוף הפעולה לבעיות שאתם מתייחסים אליהם?

יוסי ביילין: הנושא השני הוא העניין הבינלאומי.

יוסי ביילין: בוודאי יש לכם רשת בינלאומיות אינטנסיבית כי הבעיות מאוד דומות.

יוסי ביילין: האם אפשר לומר דבר על הרשת הזאת?

יוסי ביילין: איך זה עובד?

יוסי ביילין: והאם ישנם נושאים שמערב אירופה נתקלת בהם, שהם שונים מהנושאים שאנחנו נתקלים בהם ויתכן שניתקל בהם בשנים הבאות?

יוסי ביילין: האם הם נמצאים במצב מתקדם יותר משלנו והבעיות שלהם שונות בגלל זה מאיתנו, או שזה פחות או יותר אותו דבר?

יוסי ביילין: שאלה אחרונה קשורה לנושא המטמנות.

יוסי ביילין: אני זוכר שבזמנו דובר על אופציה של מטמנות, למשל במדבר הירדני.

יוסי ביילין: זה עלה בנושא של אמנות בינלאומיות שעוסקות בהעברת הזיהום מאחד לשני ותמחור של זה.

יוסי ביילין: לכאורה יש פוטנציאל ב-95 אלף קמ"ר שיש בירדן.

יוסי ביילין: האם זה בכלל על סדר היום או שזה עלה ונפל?

גאלב מג'אדלה: כבוד השופט בדימוס, נציב הדורות הבאים, בבקשה.

שלמה שהם: אני אוותר על רשות הדיבור.

שלמה שהם: אולי רק הערה אחת לרשות הטבע והגנים.

שלמה שהם: יש קושי עצום בנושא של גביית תשלום.

שלמה שהם: יש הבדל בין ללכת לטבע בחינם לבין הליכה לטבע שצריך לשלם עליו.

שלמה שהם: הייתי מבקש ממנכ"ל רשות הטבע והגנים לדבר על הנושא הזה.

גיל לבנה: אני ראש המועצה המקומית שוהם.

גיל לבנה: לפני כשנה לקחתי על עצמי להוביל את ועדת הסביבה של השלטון המקומי.

גיל לבנה: חברים בוועדה 6 ראשי רשויות ונציגים מגורמים מקצועיים שונים ברשויות המקומיות, כמו גורמים מתחום ההנדסה, מאיכות הסביבה, שיקום פני העיר וכדומה.

גיל לבנה: הוועדה עוסקת בכמה תחומים אבל אחד הדברים הרלוונטים הוא בתוך הבית שלנו פנימה - לגרום לזה שאותה ועדה, שהפכה להיות ועדה סטטוטורית של הרשויות המקומיות, אכן תפעל בכל אחת מ-260 הרשויות המקומיות.

גיל לבנה: זה מצב שלכאורה אמור להיות מובן מאליו אבל הוא לא כזה.

גיל לבנה: אנחנו עושים שני דברים.

גיל לבנה: האחד, לגרום לזה שבאמת תפעלנה ועדות בכל רשות ורשות.

גיל לבנה: הדבר השני הוא, כמובן, לדחוף לסדר יום של הוועדות האלה.

גיל לבנה: יש סדר יום מומלץ שאנחנו חושבים שראוי לעסוק בו ברשויות המקומיות.

גיל לבנה: אני רוצה לחזור לנושא אתרי הפסולת שהועלה פה.

גיל לבנה: דובר כאן שעלה אחוז ההסדרה.

גיל לבנה: מה קורה עם האתרים האלה ברגע שהם נסגרים?

גיל לבנה: ישנם אתרים גם סמוך לאזור השיפוט שלי בשוהם.

גיל לבנה: יש אתרים שנשארים ואחרי זה אין תקציב לשקם אותם.

גיל לבנה: בדומה למחצבות, ששם בכל חיי הפעילות של המחצבה מופרשים כספים לשיקום המחצבה בתום הקניה - - -

שלמה שהם: והכסף נלקח על ידי האוצר.

גיל לבנה: גם זה קורה.

גיל לבנה: מדוע לא יעשה כדבר הזה גם באתרי סילוק פסולת וישקמו את האתר בבוא העת.

דב חנין: הדיון הזה הוא דיון רוחבי.

דב חנין: אני לא מתכוון, כרגע, להיכנס לסוגיות הרבות, שבוודאי נעסוק בהן רבות בעבודת הוועדה.

דב חנין: אני רוצה באמת לדבר רוחבית על הסוגיות שהועלו בדבריה של המנכ"לית הרן ובדברי היושב ראש.

דב חנין: אין ספק שהמשרד להגנת הסביבה הוא משרד מאוד מקצועי, אנשים עושים שם עבודה מאוד מאומצת עם צוות מאוד מצומצם.

דב חנין: נכנס שר שמתאפיין ברוח מאוד מעשית, ואני חוזר על הברכה שבירכתי אותו בכמה הזדמנויות, אבל זאת ההזדמנות הראשונה במסגרת הכנסת.

דב חנין: אחד הדברים החשובים והחיוביים שקורים, עם כניסתך, זה המשך הדיאלוג עם התנועה הסביבתית שהיא משאב מאוד גדול של שינוי ואנרגיה חיובית שניתן להסתייע בו.

דב חנין: כמובן, לא תמיד יהיו הסכמות, אבל הדיאלוג הוא תמיד דיאלוג שיכול לקדם ולפתח.

דב חנין: גברתי המנכ"לית, את בצדק, מבחינתך, שמת דגש על המאמצים הרבים, שעושה המשרד להגנת הסביבה, מאמצים חשובים וראויים.

דב חנין: צריך רק לומר שהדרך עוד ארוכה מאוד.

דב חנין: נעשים מאמצים גדולים והמשימות שלפנינו הן משימות ענקיות.

דב חנין: מבלי להיכנס לפרטים, השקף שמראה יותר מכל עד כמה המשימה היא קשה.

דב חנין: זה אותו שקף שהראית בתחילת המצגת על תקציב המשרד להגנת הסביבה.

דב חנין: רואים איזו נקודה קטנה של אור, שלא ברור האם באמת רואים אותה או לא.

דב חנין: זאת משימה, שגם אנחנו בוועדה הזאת, בשיתוף ועדת הכספים, נוכל לעזור בה ולגרום לכך שתקציב המשרד להגנת הסביבה יהיה יותר משמעותי בשנה הבאה ובכלל בעבודה על ההיבטים התקציביים של תקציב 2007.

דב חנין: היתה לי שיחה, אדוני היושב ראש, עם שר האוצר, שבעברו הלא רחוק היה יו"ר שדולה סביבתית בכנסת.

דב חנין: גיליתי אצלו נכונות להקשיב ולנהל דיון רציני בנושא הזה.

דב חנין: תקציב המדינה הוא אולי המסמך הסביבתי הכי חשוב.

דב חנין: לא רק תקציב המשרד להגנת הסביבה אלא כל ההחלטות הסביבתיות שמתקבלות במסגרת התקציב.

דב חנין: רוחב היריעה שבעבודת המשרד להגנת הסביבה הוא מאוד מאוד גדול, אבל למעשה הרוחב האמיתי שנדרש, הוא אפילו רוחב יותר גדול.

דב חנין: שתי דוגמאות כדי לסבר את האוזן.

דב חנין: נושא התחבורה, שגברת הרן, בצדק, ציינה אותו כאחד הנושאים בעלי השלכות הסביבתיות הכי קשות, בפועל מטופל על ידי משרד התחבורה.

דב חנין: היתה לי לפני שנתיים שיחה מאוד מתסכלת עם ראש עיריית תל אביב, רון חולדאי, שגם הוא אדם נמרץ שרוצה להביא לשינויים ורוצה לקדם עשיה בתחום התחבורה בתל אביב.

דב חנין: הוא מרגיש חוסר אונים.

דב חנין: הוא מרגיש שהוא הולך לאיבוד בין סמכויות משרד התחבורה.

דב חנין: הוא לא יכול בעצמו לקדם - - -

גדעון עזרא: הוצאנו השבוע מכתב משותף למשרד התחבורה.

דב חנין: שמעתי על היוזמה הזאת ואני חושב שהיא מאוד חשובה.

דב חנין: אנחנו צריכים לעשות פה מאמץ כדי לפתור את החלוקה, הלפעמים האבסורדית, של הסמכויות שמונעת בעצם אפשרות לפעילות אפקטיבית.

דב חנין: היו"ר גאלב מג'אדלה: השר להגנת הסביבה צריך להעלות את הנושא בממשלה, לקחת את כל הנושאים הקשורים למשרד והמטופלים על ידי המשרדים השונים ולהעבירם לתחום טיפולו של משרד להגנת הסביבה.

דב חנין: כאשר נידרש לזה בחקיקה, נשמח לעשות את זה.

שלמה שהם: לפעמים מביאים את השרים לכאן ורואים שדברים נפתרים.

גאלב מג'אדלה: חברים יקרים, אנחנו לא מתכוונים להחליף את הממשלה.

גאלב מג'אדלה: אנחנו מתכוונים לפקח על פעולותיה וגם לומר את דעתנו.

גאלב מג'אדלה: אם השר להגנת הסביבה ייזום את העניין הזה, אני אשמח מאוד לסייע בידו בכל דרך ציבורית ובדרך חקיקה של הכנסת.

קריאה: זה קיים בחוק אוויר נקי.

גאלב מג'אדלה: אתה צודק במה שהעלית, גם לגבי משרד התחבורה וגם לגבי משרדים אחרים.

גאלב מג'אדלה: אם השר להגנת הסביבה יתאם עם ראש הממשלה, יביא את העניין, יקבלו על זה החלטה, כמו שעשו בחינוך תרבות וספורט, אני אשמח מאוד.

גאלב מג'אדלה: כיו"ר וועדת הפנים, ואני מניח שגם חברי חברי הכנסת, ישמחו אם ירוכזו כל הסמכויות וכל התחומים במשרד הזה ויתנו לו את הכח האמיתי שלו.

דב חנין: ברשותך, עוד שני משפטים.

דב חנין: אני לגמרי מסכים עם דבריך, אדוני היושב ראש.

דב חנין: אנחנו עוסקים במשרד, שלמען האמת לא עוסק בתחום אלא עוסק במימד חיוני לחיים שלנו בכל סוגיה שעליה אנחנו מחליטים.

דב חנין: דיברנו על משרד האוצר, משרד התחבורה, משרד הבריאות.

דב חנין: בכל תחום יש למימד הסביבתי מקום מרכז וזה מה שאנו קוראים לו פיתוח מקיים.

דב חנין: זאת תפיסה שאנחנו צריכים לעזור ולקדם אותה בכנסת ובממשלה.

דב חנין: הנושאים האלה מחייבים אותנו, בוועדה, לעבודה מאוד מאומצת ואני מקווה שנצליח לעמוד גם אנחנו באתגרים הרבים שלנו בכנסת, גם בחקיקה וגם מעקב אחרי הנושאים השונים העומדים על סדר היום.

דב חנין: אני מציע שנקיים דיון נפרד בענייני רשות הטבע והגנים.

דב חנין: יש הרבה שאלות שמתעוררות, וכדאי לדון בהן בצורה רצינית ועניינית.

דב חנין: בעקבות דבריו של השופט שוהם, אני רוצה לפנות למר אמיתי.

דב חנין: מר אמיתי, בוועדה שלנו יש אי נוחות גדולה, ואני לא מדבר רק בשם עצמי, מנושא של גביית תשלומים, לפעמים בהיקפים מאוד גבוהים, בכניסה לשמורות טבע וגנים לאומיים.

דב חנין: ישנה בוועדה הזאת יוזמה, ויושב ראש הוועדה תיאר אותה בתחילת דבריו, שלפחות בחודשי הקיץ נהפוך את הטבע לטבע חופשי ופתוח לכולם.

דב חנין: אני מבין שלדברים יש השלכות תקציביות ואנחנו צריכים למצוא את הפתרונות התקציביים.

דב חנין: אבל כגישה בסיסית זאת הגישה של הוועדה הזאת, וגם אתם צריכים, אני חושב, לקחת את הדברים האלה בחשבון ולראות מהן הדרכים שבהן אתם יכולים ללכת עם הכיוון הזה.

דב חנין: מהם הצרכים שלכם, שעליהם נצטרך אנחנו לתת מענה, אם אכן אתם הולכים בכיוון הזה של פתיחת שמורות טבע וגנים ציבוריים.

יצחק אהרונוביץ': אדוני הישוב ראש, תרשה לי לברך את השר השר לאיכות הסביבה גדעון עזרא שאני מוקיר אותו בתפקידי הקודמים, המשרד זכה לשר ביצועיסטי.

גאלב מג'אדלה: לפני שבאת אמרנו שהחברה הישראלית זכתה.

יצחק אהרונוביץ': אני מצטרף לדעתכם.

יצחק אהרונוביץ': אני אפתח בנושא זיהום האוויר שהוא נושא מאוד כאוב.

יצחק אהרונוביץ': לשם השוואה אנחנו מדברים הרבה מאוד על נושא תאונות הדרכים.

יצחק אהרונוביץ': בתחום של זיהום אוויר מתים יותר אנשם מאשר בתאונות דרכים.

יצחק אהרונוביץ': הנושא הזה כאוב.

יצחק אהרונוביץ': אני רוצה לציין דבר אחד, גברת הרן, שאני מוקיר את עבודתה.

יצחק אהרונוביץ': בתפקידי הקודמים הייתי מנכ"ל של חברה של תחבורה ציבורית והגברת הרן התעקשה, להעמיד לדין את ראשי החברה.

יצחק אהרונוביץ': באמת אפשר לעשות ולשנות ולחולל פלאים גם בתחום זיהום.

יצחק אהרונוביץ': במקרה שלי זה היה נושא תחבורה ציבורית ומשאיות במרכזי ערים.

יצחק אהרונוביץ': אני אומר שכתוצאה מההתעקשות הזאת החברה עשתה הרבה דברים כדי לשפר ולייעל.

יצחק אהרונוביץ': אם יש אכיפה ויש דרישה אפשר לשנות דפוסי חיים, למרות שזה נראה בלתי אפשרי.

יצחק אהרונוביץ': אני מציין את זה לחיוב בוועדה הזאת.

גדעון עזרא: מה דעתך, כסמנכ"ל לשעבר, לגבי האכיפה של המשטרה הרגילה בנושא איכות סביבה.

גדעון עזרא: האם יש לך השקפה בעניין?

יצחק אהרונוביץ': עוד מעט אני אתייחס לזה.

יצחק אהרונוביץ': לגבי נושא החופים - שמירה על החופים וגם השתלטות של עבריינים או אנשי נדל"ן.

יצחק אהרונוביץ': צריך לטפל בתחום הזה.

יצחק אהרונוביץ': דיברנו על הכנרת כדוגמא.

יצחק אהרונוביץ': הדבר השלישי הוא מה קורה במפרץ חיפה שאחת לכמה זמן קורה שם אסון אקולוגי.

דב חנין: זה אסון אקולוגי קבוע.

יצחק אהרונוביץ': אבל כל פעם הוא עולה לחדשות כאשר יש שם תקלה.

יצחק אהרונוביץ': אז מתחילים לזרוק אחד על השני את הדברים.

יצחק אהרונוביץ': צריך להמשיך ולטפל בזה.

יצחק אהרונוביץ': במקרה זה מדובר במפרץ חיפה, אבל זה יכול לקרות גם ברמת חובב או בכל מקום אחר.

משה גפני: אם חס וחלילה יקרה שם משהו, זה לא יהיה קבוע.

יצחק אהרונוביץ': לגבי אכיפה.

יצחק אהרונוביץ': אתמול ראיתי בחדשות את הביקור שלך באתרי הפסולת.

יצחק אהרונוביץ': שמעתי שאמרת: "אין לי מפקחים לאכוף את הנושאים".

יצחק אהרונוביץ': יכול להיות שאתה צודק ויכול להיות שצריך להגביר את כמות הפקחים, אבל מעבר לזה, האתרים האלה לא נולדו ביום אחד.

יצחק אהרונוביץ': זה דבר מתמשך.

יצחק אהרונוביץ': אם פעם, פעמיים שלוש יגישו דוחות נגד אותם אנשים, זה יגיע לבית המשפט, יהיו קנסות ותהיה העמדה לדין של אותם אנשים, העסק הזה בסוף ייפסק.

יצחק אהרונוביץ': אני מכיר את המשימות של משטרת ישראל ותמיד השמיכה קצרה, ואתה מכיר את זה, פיקדת על המשרד הזה.

יצחק אהרונוביץ': אני אומר שבמסגרת הקצאת הכוחות חייבים לסייע למשרד.

יצחק אהרונוביץ': חייבים לסייע גם בתחום הזה.

יצחק אהרונוביץ': לשלב את הנושא של שיטור משולב.

יצחק אהרונוביץ': יש גם מתנדבים במשטרה שיכולים להיכנס לתחום הזה ולהגיש את הדוחות.

יצחק אהרונוביץ': זה נושא שבנפשנו ואני מוכן בהחלט לסייע בתחום הזה.

גאלב מג'אדלה: דני רבינוביץ יו"ר ארגון חיים וסביבה.

דני רבינוביץ: תודה אדוני היושב ראש.

דני רבינוביץ: העיסוק באיכות אוויר ובזיהום אוויר ממוסגר כאן, גם בסקירה של המנכ"לית וגם בשאלות, תחת הכותרת של בריאות הציבור.

דני רבינוביץ: זה כמובן חשוב וחיוני אבל לזיהום אוויר יש קונטקסט אחר, שלא הוזכר כאן, וזה התחממות כדור הארץ.

דני רבינוביץ: אני בין אלה שמאמינים שבדור הילדים והנכדים שלנו, ימותו יותר אנשים מהתחממות כדור הארץ מאשר מזיהום אוויר.

דני רבינוביץ: השאלה היא, באיזה מידה רואה המשרד לאיכות הסביבה את עצמו כחוד החנית בהשתלבות של ישראל במאמץ הגלובאלי בתחום הזה – פרוטוקול קיוטו, אמנות בינלאומיות אחרות, כולל שיתוף פעולה אזורי, ואני מתייחס כאן לדבריו של דוקטור ביילין.

דני רבינוביץ: ישראל, בגלל הגודל שלה, היא אולי לא כל כך חלק מהבעיה, אבל בגלל היכולות הטכנולוגיות שלה והמיקום הגיאוגרפי שלה, היא בהחלט יכולה להיות חלק מהפיתרון.

דני רבינוביץ: זאת השאלה הראשונה שלי.

דני רבינוביץ: השאלה השניה נוגעת לתיקון האחרון שעבר בפקודת העיריות שקובע הקמה של ועדת איכות סביבה ברשויות המקומיות.

דני רבינוביץ: באיזו מידה המשרד מתכוון לנצל את הכלי הזה במינוף להגנת הסביבה על כל היבטיה מחינוך וכלה בכל הדברים האחרים שהוזכרו כאן?

גאלב מג'אדלה: השלטון המקומי צריך להיכנס כאן.

דני רבינוביץ: כמובן, זאת לא הצגת יחיד של אף גוף.

דני רבינוביץ: אני שואל לגבי התרומה שרואה לעצמו המשרד בתחום הזה, שיכול להיות פוטנציאל להרבה דברים.

דני רבינוביץ: נקודה שלישית.

דני רבינוביץ: קצת הפריע לי שהנושא של פיתוח בר קיימא הופיע כסעיף כנושא נפרד מתוך הסקירה של תחומי הפעילות.

דני רבינוביץ: זאת אמורה להיות האסטרטגיה הקבועה.

מיקי הרן: זה יותר כלי.

דני רבינוביץ: בסקירה זה נראה כאחד מתחומי הפעולה.

דני רבינוביץ: אני חושב שזה רק יכול להחליש את התחום הזה.

מיקי הרן: גם אכיפה זה כלי.

מיקי הרן: החינוך, האכיפה, הם כלים.

גאלב מג'אדלה: אחרון הדוברים גלעד אוסטרובסקי.

גלעד אוסטרובסקי: אני רוצה להמשיך את דבריו של דני ולהפנות שאלה למשרד להגנת הסביבה בנושא התחממות כדור הארץ.

גלעד אוסטרובסקי: כיצד זה עולה בקנה אחד עם תמיכה בשריפת מחצית הבוצה בגוש דן, כאשר ברור שזה תורם גם להתחממות כדור הארץ וגם להגברת זיהום האוויר?

גלעד אוסטרובסקי: אני רוצה לפנות ליושב ראש הוועדה ולשאול ולהעביר את הציפיות שלנו בנושא קידום היטל בנקודת הטמנה, שהוגדר כבר כנקודה ארכימדית בכל הפיתרון של מעבר מהטמנה למחזור.

גלעד אוסטרובסקי: זה ממש נושא קריטי שכמעט עבר בחוק ההסדרים, למרות שהוגשה הצעה מאוד מאוזנת עם השלטון המקומי ועם כל הגורמים, מתי אנחנו יכולים לבשר שזה חוזר לדיון?

גלעד אוסטרובסקי: אני רוצה להפנות קריאה למשרד לאיכות הסביבה בנושא יעדי המחזור שמעוגנים בתקנות.

גלעד אוסטרובסקי: בשנה האה, תקנות המחזור, שהן בבחינת חובה לשלטון המקומי, יעמדו על 25%.

גלעד אוסטרובסקי: אם לא יהיה היטל הטמנה, ואני מקווה שיהיה היטל הטמנה, כיצד עומדים להתמודד עם הנושא הזה, כאשר המגמה, כפי שציינה המנכ"לית, היא ירידה בשיעורי המחזור בשנים האחרונות?

גלעד אוסטרובסקי: נושא קרדינאלי, ואנחנו שמחים שהשר לקח אותו כנושא מרכזי, הוא פסולת הבניין.

גלעד אוסטרובסקי: אתמול בילינו יחד באתר פסולת בפתח תקוה.

גלעד אוסטרובסקי: חשוב לנו מאוד לומר, האכיפה שראוי מאוד להדק אותה ולהרחיב אותה היא רק כלי משלים.

גלעד אוסטרובסקי: כמו שאמר אתמול השר, בפתח תקוה, התקנת מצלמות ב-50 אלף דולר בשדה פתוח בפתח תקוה, איננה הפיתרון.

גלעד אוסטרובסקי: אנחנו מציעים פיתרון, והוא שינוי בתקנון התכנון והבניה, שיעביר את האחריות לשלטון המקומי.

גלעד אוסטרובסקי: הצעה זאת היא על דעת השלטון המקומי.

גלעד אוסטרובסקי: אנחנו חושבים שכל הגורמים צריכים להתגייס על מנת שניזקק לאכיפה רק בקצרה הצינור.

גלעד אוסטרובסקי: אי אפשר להפעיל אכיפה ככלי מרכזי כאשר 87%, לפי מצגת המשרד, עדיין נזרקים בשטחים הפתוחים.

גלעד אוסטרובסקי: לכן צריך לתת למי שאמון על כך, לשלטון המקומי, את הכלים.

גלעד אוסטרובסקי: כמו שפינוי פסולת ביתית היא נורמטיבית והיא צריכה להיות מפונה, אז צריך לתת את הכלים.

גלעד אוסטרובסקי: אני עוד לא דיברתי על מחזור פסולת הבניין שגם זה נושא בפני עצמו.

אלונה שפר-קארו: אני רוצה לנצל את ההזדמנות, כשכולם יושבים פה ולהגיד שאני חושבת ששיתוף הפעולה בין כל הגורמים שיושבים כאן – ארגונים סביבתיים, חברי כנסת, המשרד לאיכות הסביבה, כבוד השר, יושב ראש הוועדה, השדולות, נציבות הדורות הבאים – יש פה כוח אדיר שיש לו השפעה ציבורית והשפעה על השיח ויכול להביא לשינוי עמדות ציבוריות.

אלונה שפר-קארו: אני חושבת שעשינו עליית מדרגה בשנה האחרונה ביכולת של כל הגופים האלה, לא רק להתנגח אלא גם לשתף פעולה ולקדם מטרות משותפות.

אלונה שפר-קארו: אני חושבת שכולנו צריכים לסמן את זה כמטרה.

אלונה שפר-קארו: הכוחות שאנחנו מתמודדים איתם גדולים מאוד וחשוב תמיד להיות על הפוקוס, להסתכל בצורה חיובית ולקדם ביחד את הנושאים.

משה גפני: תודה אדוני היושב ראש.

משה גפני: אני רוצה לברך על השר את התפקיד החשוב שהוא קיבל כשר להגנת הסביבה.

משה גפני: אני מאמין ומקבל שבאמת תצעיד את זה קדימה.

משה גפני: אני רוצה לברך את המנכ"לית מיקי הרן, על העבודה הטובה שהיא עשתה עד היום ועל שיתוף הפעולה שהיה.

משה גפני: אני רוצה לברך גם אותך אדוני היושב ראש והחברות והארגונים שעוסקים בזה, וחברי הכנסת שעוסקים בזה.

משה גפני: אני מכיר משנים עברו את הנושא של איכות הסביבה.

משה גפני: זה נושא שהיה שנוי במחלוקת בציבור.

משה גפני: קודם היה צריך לשכנע את הציבור שהמאבקים על זיהום האוויר, על זיהום המים, זיהום החופים הינם מאבקים חשובים.

משה גפני: כל הנושאים האלה מובנים היום מאליהם, אבל אז היה מאבק על הנושא עצמו.

משה גפני: עברנו את השלב הזה.

משה גפני: היום כל מאבק בנושא הזה, אם זה קשור למפרץ חיפה, או קשור לחוף באילת, קשור לזיהום האוויר, המים, האנטנות הסלולאריות – בכל הנושאים הללו, מבחינה ציבורית, יש לנו את כל הגיבוי.

משה גפני: עכשיו הכל תלוי ועומד במשרד להגנת הסביבה, בתקציב שלו, ביכולת הפעילות שלו, בעיקר בכנסת ובוועדת הפנים ואיכות הסביבה.

משה גפני: האם אנחנו יכולים לתרגם את התמיכה הציבורית, המאוד הרחבה, והמאוד רצינית שאנחנו זוכים לה, לחקיקת חוקים, לאכיפה נכונה?

משה גפני: נכון שנשארו פה ושם שרים בממשלה שמתנגדים לדברים הללו, בגלל הנושאים עליהם הם מופקדים, כמו המשרד התשתיות ולפעמים גם משרד הפנים.

משה גפני: אלה משרדים להם יש התנגשות, במקרים רבים, עם נושאים של איכות הסביבה.

משה גפני: היום היכולת הזאת נבחנת והציבור מחכה לזה.

משה גפני: האם בקדנציה הזאת נגביר את החקיקה המתאימה לעידן שאנחנו מצויים בו?

משה גפני: האם המשרד מתמודד עם האכיפה ועם היכולות לבצע את מה שבעצם הציבור דורש?

גאלב מג'אדלה: השר רומז לי שחלק מזה תלוי בכניסתך לקואליציה.

משה גפני: אני רואה שיותר כדאי לי להיות באופוזיציה כי אלה שבקואליציה, המצב שלהם לא טוב.

גאלב מג'אדלה: הדוברת האחרונה יעל אלשר מהקואליציה לשימור הרי ירושלים.

גאלב מג'אדלה: לאחר מכן נעבור לסיכומים.

יעל אלשר: אני מבקשת להעלות נושא מאוד חשוב שעלה כאן

יעל אלשר: במרומז - תכנית צפדי לבניית 20,000 יחידות דיור בהרי ירושלים.

יעל אלשר: חשוב מאוד לציין שהתכנית נמצאת בשלבים האחרונים, אבל הקריטיים, של אישור השינוי לתכנית המתאר המחוזית.

יעל אלשר: ברגע שהתכנית הזאת תעבור במועצה הארצית, אי אפשר יהיה לעצור את התכנית.

יעל אלשר: לכן מאוד חשוב שהמשרד לאיכות הסביבה ימשיך, ביחד עם ארגוני הסביבה והקואליציה לשימור הרי ירושלים, את המאבק בנושא הזה, היות שמדובר בתכנית שנולדה מתוך תפיסה מוטעית שאין עתודות בניה בירושלים.

יעל אלשר: אפשר להקפיא את התכנית ולבדוק באמת את נושא עתודות הדיור בירושלים.

גדעון עזרא: אני אענה בשם המנכ"לית ובשמי.

גדעון עזרא: אנחנו חושבים בסך הכל אותו דבר.

גדעון עזרא: אני לא יכול להיכנס ספציפית לכל הנושאים שהועלו פה.

גדעון עזרא: אני מסכים עם מי שאמר שנושא איכות הסביבה נוגע לכל החיים שלנו ונוגע גם לכל משרדי הממשלה.

גדעון עזרא: אני חושב שהמשרד הממשלתי, הבעייתי מבחינתנו, זה, לדעתי, משרד הפנים.

גדעון עזרא: אנחנו עומדים מול רשויות קורסות.

גדעון עזרא: כשמדברים על צדק סביבתי אז כמה שאתה הולך לפריפריה מצבן של הרשויות יותר גרוע.

גדעון עזרא: זה לא כמו בשוהם, שאני חושב שהיא שוחה בשמנת, במובן זה.

גדעון עזרא: זאת בעיה רצינית וכל תקציב שנרצה להקצות לטובת הסביבה, הוא יילקח על ידי בעלי חוב לדברים אחרים.

גדעון עזרא: זה צריך להיות ברור.

גדעון עזרא: היכולת שלנו, עם התקציבים האלו - וכל מי שאמר שצריך לחזק את התקציבים שלנו, אני איתו.

גדעון עזרא: דבר שני.

גדעון עזרא: אני מכיר את רוב האנשים שיושבים פה ואת הארגונים ואני שמח מאוד על שיתוף הפעולה הקיים.

גדעון עזרא: אני רוצה לומר לכולכם, לא נוכל לעשות את הכל כל הזמן, אנחנו לא בנויים לכך.

גדעון עזרא: אנחנו צריכים לקבוע את הנושאים החשובים לטיפול.

גדעון עזרא: נניח, שאנחנו מחליטים להתלבש היום על חוק הפיקדון, אז זה מכל הכיוונים.

גדעון עזרא: אם אנחנו מחליטים לטפל בחוק לזיהום אוויר, אז נטפל בו ולא ניכנס באמצע עם נושאים אחרים.

גדעון עזרא: בסופו של דבר, לא נעשה את זה ולא נעשה את זה.

גדעון עזרא: אני אומר לכם, אנחנו נטפל בכל.

גדעון עזרא: האכיפה שלנו היא סופר חיוניות.

גדעון עזרא: אני אעשה הכל בתקציבי 2007.

גדעון עזרא: ביקשתי להיפגש עם שר האוצר וגם עם ראש המטה של ראש הממשלה בנושאים הללו, כדי לשאול איפה המיקום של איכות הסביבה.

גדעון עזרא: אנחנו מדברים על ביטחון, אנחנו מדברים על חינוך, אנחנו מדברים על חברתי, איפה אנחנו נופלים.

גדעון עזרא: אנחנו נופלים בדיוק בתפר.

גדעון עזרא: אנחנו בכלל לא בסדר העדיפויות, כפי שזה נשמע כרגע.

גדעון עזרא: אז צריך להגדיל את האכיפה.

גדעון עזרא: חקיקה טובה חיונית.

גדעון עזרא: אתמול אמרתי לציפי, כשהיינו בפתח תקוה, שעבירה בתחום זה צריכה להיות פשע ולא עוון.

גדעון עזרא: מי שמשליך פסולת, צריך שזאת תהיה עבירת פשע, בשביל להרתיע.

גדעון עזרא: אנחנו מחוייבים לטפל בחומרים מסוכנים בצורה המקצועית הטובה ביותר.

גדעון עזרא: אנחנו חייבים שיהיו לנו את אנשי המדע הטובים ביותר על מנת לקבל החלטות טובות קשות וכבדות.

גדעון עזרא: אנחנו דורשים מהמפעלים להשקיע מאות מיליונים ובסוף זה יורד לריק.

גדעון עזרא: יוסי, אנחנו יחידה אקולוגית אחת עם הפלסטינים.

גדעון עזרא: שפעת עופות כאן, שפעת עופות שם.

גדעון עזרא: אנחנו בעד עבודה משותפת.

גדעון עזרא: הפלסטינים דחו בעבר, אני חושב שהיית אז בממשלה, את הפרויקט שהיה בקידרון.

גדעון עזרא: היה כסף מוקצה לעניין הזה.

גדעון עזרא: אנחנו בעד שיתוף פעולה ושאנחנו נרוויח והם ירוויחו.

גדעון עזרא: אני משוכנע שיו"ר הוועדה יעזור לנו.

גדעון עזרא: בעניין רשות הטבע והגנים.

גדעון עזרא: אני מאוד ממליץ שהוועדה תבוא לסיור ברשות הטבע והגנים במקומות נבחרים.

גדעון עזרא: אני אומר לכם, אתם לא יודעים איזה עולם זה.

גדעון עזרא: לשמור על העולם הזה זה קשה וזה עולה כסף, ואין לנו כסף.

גדעון עזרא: אם האוצר היה מכסה לי את כל ההוצאות, אין לי בעיה.

גדעון עזרא: אין לנו את הכסף הזה.

גדעון עזרא: אני מצדיע בפני עובדי רשות הטבע והגנים ובפני העובדים של המשרד להגנת הסביבה, והנהלת המשרד, המנכ"לים והסמנכ"לים.

גדעון עזרא: אנחנו נעשה את הטוב ביותר שאפשר.

גדעון עזרא: הדבר האחרון.

גדעון עזרא: אני מוכרח להגיד לכם, אם רואים את המספרים, המצב משתפר בנושא המחלות.

גדעון עזרא: היו מחלות שהתחילו בעבר ואולי החמירו, אבל הזיהום במקומות השונים הולך ופוחת.

גדעון עזרא: אני מדבר גם על רמת חובב וגם במפרץ חיפה.

גדעון עזרא: נעשה את הכל לטובת העניין.

גדעון עזרא: תעזרו לנו.

גדעון עזרא: תעלו לעיתונות ולתקשורת, תכניסו את הדברים למודעות, אבל בסוף שנעבוד על אותם ערוצים ולא נתפזר לכל הכיוונים.

קריאה: כבוד השר, בנושא של צפדי לא צריך תקציבים.

גדעון עזרא: אני לא נגעתי באלף דברים.

גדעון עזרא: זה בדיוק הדבר.

גדעון עזרא: אם אתה רוצה שאני אדבר על חוק א' וחוק ב' וחוק ג', ואתה תבוא כל הזמן עם אותו דבר, שהוא בעדיפות חשובה מאוד אבל לא בעדיפות שנקבע לעצמנו, אז זה יהיה חבל.

גאלב מג'אדלה: תודה רבה.

גאלב מג'אדלה: זה הזמן וזה העיתוי להודות לכל הארגונים הסביבתיים והשדולות, שמשלבים ידיים יחד למטרה אחת והיא ההגנה על החברה שלנו מבחינה סביבתית.

גאלב מג'אדלה: אנחנו עושים את זה יחד עם המשרד לאיכות הסביבה ועם כל הארגונים.

גאלב מג'אדלה: אני, בכל אופן, מרוצה משיתוף הפעולה בינינו, ואנחנו נקדם את זה בשני המסלולים – גם בדיון הציבורי וגם בחקיקה.

גדעון עזרא: לגבי שיתוף פעולה בינלאומי זה נושא שאנחנו מצטרפים ומנסים לתרום.

גאלב מג'אדלה: אדוני השר, אני בהחלט מוכן שנקיים דיון בנפרד על הנושא הבינלאומי.

גאלב מג'אדלה: אני אשמח גם לעשות דיון בנושא הסביבתי עם השכנים שלנו.

גאלב מג'אדלה: הנושא של היחידות הסביבתיות לא עלה כי אני יודע שהנושא נמצא במשבר.

גאלב מג'אדלה: אני מבקש שהנושא הזה יטופל בינינו בשבועות הקרובים וננהל עליו שיחה מסודרת.

גאלב מג'אדלה: דבר אחרון.

גאלב מג'אדלה: בפסח האחרון הלכה מאיתנו רקפת כץ שהיתה בחברה להגנת הטבע וסייעה בידי חברי כנסת רבים שעבדו בנושא איכות והגנת הסביבה.

גאלב מג'אדלה: יהי זכרה ברוך.

גאלב מג'אדלה: אני חושב שנזכור אותה לטובה.

גאלב מג'אדלה: הסיוע שלה היה אדיר וחשוב.

גאלב מג'אדלה: אני מאוד מבקש, אדוני השר, שבנושא האכיפה נחשוב על משהו יצירתי ומשהו שנוכל - - - אני שמח שיש כאן נציג של משרד האוצר.

גאלב מג'אדלה: אני לא אומר לך ישירות, אני מדבר על מדיניות המשרד.

גאלב מג'אדלה: פעם אחת, כשנבצר מכם להיות כאן, העברנו את נושא הקנסות לקרן הניקיון.

גאלב מג'אדלה: אני מקווה שתעדרו מהישיבות עוד כמה פעמים ונעביר עוד כספים.

גאלב מג'אדלה: אבל על זה לבד אי אפשר לבנות תקציב.

גאלב מג'אדלה: אנחנו רוצים לקיים עם האוצר ואיתך דיון מסודר על נושא התקציב.

גאלב מג'אדלה: אני אומר לך, אני מוכן להעמיד לרשותך את הוועדה בסנקציות מסויימות שהאוצר והפנים רוצים, וכבר דיברו איתי, לגבי תקציב 2007.

גאלב מג'אדלה: אני מוכן שהסנקציות האלה ישמשו לטובתך כמשרד להגנת הסביבה.

דני רבינוביץ: גם בחיים וסביבה נעשית עבודת מטה לקראת התקציב.

גאלב מג'אדלה: ברצון.

גאלב מג'אדלה: כל הגופים מתבקשים להכין את מה שצריך לקראת תקציב 2007.

גאלב מג'אדלה: תודה רבה לכולם.

גאלב מג'אדלה: תודה רבה לצוות הוועדה שלנו וליועצים.

גאלב מג'אדלה: הישיבה נעולה.